Andy North

Andrew Stewart North (Thorp, Wisconsin, 1950eko martxoaren 9a) estatubatuar golflaria da.

1969an Wisconsingo amateur txapelketa irabazi zuen. Floridako Unibertsitatean ikasteko kirol-beka bat jaso zuen eta Enpresa-administrazioan graduatu zen.

1972an golfeko zirkuitu profesionalean sartu zen. Hamabost txapelketa irabazi zituen, horietako hiru PGA Tourrekoak. Garaipenik garrantzitsuenak 1978ko eta 1985eko Ameriketako Estatu Batuetako Irekietan izan ziren.

1985eko Ryder Cup txapelketan garaitutako talde estatubatuarreko kide ere izan zen.

Kategoria:Wisconsindarrak
Kategoria:Ameriketako Estatu Batuetako golfariak